wannaphong/clean_thaiwikipedia huggingface dataset:
# วิทยาลัยพยาบาลบรมราชชนนี นครศรีธรรมราช
วิทยาลัยพยาบาลบรมราชชนนี นครศรีธรรมราช เป็นวิทยาลัยในสังกัด คณะพยาบาลศาสตร์ สถาบันพระบรมราชชนก สถาบันพระบรมราชชนก โดยเปิดสอนนักศึกษาในสายพยาบาลศาสตร์ 

  ประวัติ 
 วิทยาลัยพยาบาลบรมราชชนนี นครศรีธรรมราช เดิมเป็น " โรงเรียนผู้ช่วยพยาบาลและผดุงครรภ์ " ก่อสร้าง เมื่อวันที่ 12 ธันวาคม  พ.ศ. 2523  แล้วเสร็จเมื่อเดือนกันยายน  พ.ศ. 2525  ต่อมาเปลี่ยนชื่อเป็น " วิทยาลัยพยาบาลนครศรีธรรมราช " เปิดรับนักศึกษาหลักสูตรประกาศนียบัตรการพยาบาลและผดุงครรภ์ (2 ปี) รุ่นที่ 1 เมื่อวันที่ 6 ธันวาคม  พ.ศ. 2525
 พุทธศักราช 2536  กระทรวงสาธารณสุข ปรับโครงสร้างสถาบัน การศึกษาโดยรวมสถานศึกษาของทุกกรมเป็นสถาบันพัฒนากำลังคนด้านสาธารณสุข 
 วันที่ 25 ธันวาคม  พ.ศ. 2538  พระบาทสมเด็จพระเจ้าอยู่หัวฯ โปรดเกล้าโปรดกระหม่อมพระราชทานพระบรมราชานุญาตให้เปลี่ยนชื่อเป็นสถาบันพระบรม ราชชนก (Praboromarajchanok Institute)
 พุทธศักราช 2537  วิทยาลัยพยาบาลในสังกัดสถาบันพระบรมราชชนกได้รับพระราชทานพระบรมราชา นุญาตให้อัญเชิญพระนามาภิไธย “บรมราชชนนี” เป็นชื่อของวิทยาลัยพยาบาลในสังกัดวิทยาลัยพยาบาลนครศรีธรรมราชจึงเปลี่ยนชื่อใหม่เป็น "  วิทยาลัยพยาบาลบรมราชชนนี นครศรีธรรมราช  "  (Boromarajonani College of Nursing, Nakhon Si Thammarat) 
วิทยาลัยพยาบาลบรมราชชนนี นครศรีธรรมราช ได้เริ่มดำเนินการผลิตบุคลากรทางการพยาบาลมาตั้งแต่ ปีการศึกษา 2525 โดยเริ่มแรกเปิดสอนหลักสูตรประกาศนียบัตรการพยาบาลและผดุงครรภ์ ใช้เวลาเรียน 2 ปี จนกระทั่งปีการศึกษา 2532 เปลี่ยนชื่อเป็นหลักสูตรประกาศนียบัตรพยาบาลศาสตร์ ระดับต้นและในปี พุทธศักราช 2535 ได้พัฒนาและปรับปรุงเป็นหลักสูตรประกาศนียบัตรพยาบาลศาสตร์ ระดับต้น (ป.พย. ระดับต้น) Certificate in Nursing Science (Technical level) : Cert. N.S. (Technical level) (หลักสูตรปรับปรุง พ.ศ. 2535) และใช้จัดการศึกษาตั้งแต่ปีการศึกษา 2535 จนถึงปีการศึกษา 2539  รวมจำนวน 18  รุ่น มีผู้สำเร็จการศึกษาจำนวน 1,349 คน 
 ปีการศึกษา 2530-2533 ได้เปิดสอนหลักสูตรประกาศนียบัตรการพยาบาลและผดุงครรภ์ (เฉพาะกาล) โดยรับผู้ที่สำเร็จการศึกษาในหลักสูตรผู้ช่วยพยาบาลหรือผดุงครรภ์ มาศึกษาเพิ่มเติมเพื่อพัฒนาบุคลากรทางการพยาบาล ระยะเวลา การศึกษา 2  ปี รวมจำนวน 4 รุ่น มีผู้สำเร็จการศึกษา จำนวน 288 คน
 ปีการศึกษา 2532  เปิดสอนหลักสูตรประกาศนียบัตรพยาบาลศาสตร์ (ที่เน้นชุมชนเพื่อพัฒนาคุณภาพชีวิต) เพื่อแก้ไขปัญหาการขาดแคลนบุคลากร ทางการพยาบาลระดับวิชาชีพ รุ่นที่ 1 จำนวน 50 คน ระยะเวลาการศึกษา 4 ปี เปิดรับปีละ 1 รุ่น และในปี พ.ศ. 2537 ได้พัฒนาปรับปรุงเป็นหลักสูตรประกาศนียบัตร พยาบาลศาสตร์ (ฉบับปรับปรุง) พ.ศ. 2537 (ป.พย. ระดับวิชาชีพ) Diploma in Nursing Science : Dip.N.S. และใช้จัดการศึกษาตั้งแต่ปีการศึกษา 2538 - 2544  มีผู้สำเร็จการศึกษา จำนวน 729 คน 
 พุทธศักราช 2541  พระราชกฤษฎีการับวิทยาลัยพยาบาลบรมราชชนนี นครศรีธรรมราช สังกัดสถาบัน พระบรมราชชนก สำนักงานปลัดกระทรวงสาธารณสุข เข้าสมทบในมหาวิทยาลัยสงขลานครินทร์ และมหาวิทยาลัยสงขลานครินทร์อนุมัติปริญญาบัตรให้ผู้สำเร็จการศึกษาหลักสูตรประกาศนียบัตรพยาบาลศาสตร์ที่สำเร็จการศึกษาตั้งแต่ปีการศึกษา 2541 จนถึงปีการศึกษา 2562

 หลักสูตร 
หลักสูตรพยาบาลศาสตรบัณฑิต 
 สาขาพยาบาลศาสตร์
# การเมืองฝ่ายซ้ายจัด
การเมืองฝ่ายซ้ายจัด เป็นมุมมองทางการเมืองที่อยู่สุดทางฝ่ายซ้ายของการเมืองฝ่ายซ้าย–ฝ่ายขวามากกว่าการเมืองฝ่ายซ้ายที่เป็นมาตรฐาน

คำนี้มักจะถูกใช้เพื่ออธิบายถึงอุดมการณ์ ได้แก่: คอมมิวนิสต์ อนาธิปไตย ลัทธิอนาธิปไตย-คอมมิวนิสต์ คอมมิวนิสต์ฝ่ายซ้าย ลัทธิสหการนิยมแบบอนาธิปไตย (anarcho-syndicalism) ลัทธิมาร์กซิสต์-เลนิน ลัทธิทรอตสกี และลัทธิเหมาLeft Communism in Australia, by J.A. Dawson Thesis 11]Left Communism and Trotskyism, by Loren Goldner et al. ตั้งแต่ปี ค.ศ. 2016 คำว่า alt-left ยังได้ถูกใช้เป็นคำดูถูกที่อ้างถึงมุมมองทางการเมืองในปลายสุดของการเมือง และสำหรับผู้ที่ถือยึดมั่นในมุมมองดังกล่าว
# กฎผลรวมในการหาอนุพันธ์
ในแคลคูลัส กฎผลรวมในการหาอนุพันธ์ เป็นวิธีการหาอนุพันธ์ของฟังก์ชันที่เป็นผลรวมของฟังก์ชันที่หาอนุพันธ์ได้ โดยกล่าวว่า

หรือเขียนเป็นสัญกรณ์ไลบ์นิซว่า

กฎนี้ยังใช้ได้กับผลลบ

หรือผลบวกของฟังก์ชันเกินกว่าสองตัว

 การพิสูจน์ 
ให้ h(x) = f(x) +  g(x) และ f(x) กับ g(x) หาอนุพันธ์ที่ x ได้ทั้งคู่ จากนิยามของอนุพันธ์จะได้ว่า
# การเมืองฝ่ายขวาจัด
การเมืองฝ่ายขวาจัด  เป็นความเห็นในการเมืองถัดไปจากฝ่ายขวาของการเมืองฝ่ายซ้าย–ฝ่ายขวามากกว่าการเมืองฝ่ายขวาที่เป็นมาตรฐาน โดยเฉพาะอย่างยิ่งในแง่ของลัทธิชาตินิยมแบบสุดโต่ง (extreme nationalism)Aubrey, Stefan M. The New Dimension of International Terrorism. p. 45. Zurich: vdf Hochschulverlag AG, 2004.  อุดมการณ์ชาติภูมินิยม (nativist) และแนวโน้มลัทธิอำนาจนิยม (authoritarian)Hilliard, Robert L. and Michael C. Keith, Waves of Rancor: Tuning in the Radical Right (Armonk, New York: M.E. Sharpe Inc., 1999, p. 43

คำนี้มักจะถูกใช้เพื่ออธิบายถึงลัทธินาซี ลัทธินีโอ-นาซี ลัทธิฟาสซิสต์ ลัทธินีโอ-ฟาสซิสต์  และอุดมการณ์อื่น ๆ หรือองค์กรที่ได้แสดงถึงการเน้นความคลั่งชาติ (ultranationalism) ลัทธิคลั่งชาติ (chauvinist) ความเกลียดกลัวต่างชาติ (Xenophobia) คตินิยมเชื้อชาติ (racist) ต่อต้านคอมมิวนิสต์ หรือมุมมองกลุ่มปฏิกิริยาหรือปฏิการณ์ (Reactionary)Carlisle, Rodney P., ed., The Encyclopedia of Politics: The Left and the Right, Volume 2: The Right (Thousand Oaks, California, United States; London, England; New Delhi, India: Sage Publications, 2005) p. 693. สิ่งเหล่านี้สามารถนำไปสู่การกดขี่ข่มเหงและความรุนแรงต่อกลุ่มคนที่มีความอ่อนแอเป็นพื้นฐาน หรือการรับรู้ถึงภัยคุกคามต่อกลุ่มชาติพันธุ์http://mattgolder.com/files/research/arps.pdf ชาติ รัฐที่มีมาแต่เกิดHilliard, Robert L. and Michael C. Keith, Waves of Rancor: Tuning in the Radical Right (Armonk, New York: M.E. Sharpe, Inc., 1999) p. 38. หรือสถาบันทางสังคมตามจารีตประเพณีที่มีแนวคิดอนุรักษ์นิยมแบบสุดโต่ง
# เจ้าหญิงอมาเลีย อีซาเบ็ลลาแห่งบาวาเรีย
เจ้าหญิงอามาลี อีซาเบ็ลลาแห่งบาวาเรีย (15 ธันวาคม ค.ศ. 1921 - 28 มีนาคม ค.ศ. 1985) เป็นสมาชิกพระราชวงศ์บาวาเรียแห่งราชวงศ์วิทเทิลส์บัค

 พระประวัติ 
เจ้าหญิงอามาลี อีซาเบ็ลลาแห่งบาวาเรียเป็นพระธิดาพระองค์ใหญ่ในเจ้าชายค็อนราทแห่งบาวาเรียและเจ้าหญิงมารีอา บอนน์แห่งซาวอย-เจนัว เป็นพระนัดดาในเจ้าชายตอมมาโซ ดยุกแห่งเจนัว มีพระอนุชาร่วมพระอุทร 1 พระองค์คือ
เจ้าชายอ็อยเกนแห่งบาวาเรีย

ในวันที่ 25 สิงหาคม ค.ศ. 1949 พระองค์ทรงเสกสมรสกับอุมแบร์โต โกเมบีตี ในเมืองลูกาโน มีพระโอรสเพียงพระองค์เดียวคือ
การ์โล โบเดตี กาลิมแบร์ตี เคานต์ ดิ อัสซานดรี ดิ บาวีเอเรีย
# บีฟเวลลิงตัน
บีฟเวลลิงตัน  เป็นการเตรียมสเต๊กเนื้อสันใน (fillet steak) ราดด้วยปาเต (มักเป็นปาเตเดฟัวกรา) และดักเซล (duxelles) ซึ่งห่อในพัฟเพสตรี (puff pastry) แล้วนำไปอบ บางสูตรมีการห่อเนื้อราดในเครป (crêpe) เพื่อรักษาความชื้นและเพื่อป้องกันไม่ให้เพสตรีเปียกชุ่ม อาจห่อและอบเนื้อสันในทั้งชิ้น แล้วหั่นเพื่อเสิร์ฟ หรืออาจหั่นเนื้อสันในออกเป็นส่วน ๆ ก่อนห่อแล้วนำไปอบก็ได้..
# บาสตาร์ซ
บาสตาร์ซ  เป็นยูนิตอย่างเป็นทางการของบล็อกบี กลุ่มบอยแบนด์ชาวเกาหลีใต้ ก่อตั้งขึ้นในเดือนเมษายน พ.ศ.2558 ประกอบด้วยสมาชิกสามคนคือ บี-บอม, ยูควอน และพีโอ เปิดตัวด้วยมินิอัลบั้มแรกชื่อว่า Conduct Zero เมื่อวันที่ 14 เมษายน พ.ศ.2558 และได้เปิดตัวมินิอัลบั้มที่สองของคือ Welcome 2 Bastarz ในวันที่ 31 ตุลาคม พ.ศ.2559 และ I'm a Mess เป็นอัลบั้มที่สามที่เปิดตัวเมื่อ 28 มีนาคม พ.ศ.2562
สมาชิก
บีบอม
ชื่อในวงการ: บีบอม 
ชื่อเกิด: อี มินฮยอก 
วันเกิด: 14 ธันวาคม พ.ศ.2533
สัญชาติ:  เกาหลีใต้
สถานที่เกิด: โซล เกาหลีใต้
ราศี: ธนู
หมู่เลือด: เอ
ส่วนสูง: 178 ซม.
น้ำหนัก: 60 กก.
ตำแหน่งในวง: หัวหน้ายูนิต, นักเต้นหลัก, นักร้องนำ
 
ยูควอน
ชื่อในวงการ: ยูควอน 
ชื่อเกิด: คิม ยูควอน 
วันเกิด: 9 เมษายน พ.ศ.2535
สัญชาติ:  เกาหลีใต้
สถานที่เกิด: ซูวอน เกาหลีใต้
ราศี: เมษ
หมู่เลือด: เอ
ส่วนสูง: 176 ซม.
น้ำหนัก: 63 กก.
ตำแหน่งในวง: นักเต้นนำ, นักร้องเสียงหลัก
 
พีโอ
ชื่อในวงการ: พีโอ 
ชื่อเกิด: พโย จีฮุน 
วันเกิด: 2 กุมภาพันธ์ พ.ศ.2536
สัญชาติ:  เกาหลีใต้
สถานที่เกิด: โซล เกาหลีใต้
ราศี: กุมภ์
หมู่เลือด: บี
ส่วนสูง: 181 ซม.
น้ำหนัก: 64 กก.
ตำแหน่งในวง: แร็ปเปอร์หลัก, นักร้องเสริม

แหล่งข้อมูลอื่น
 เว็บไซต์ทางการ 
 เว็บไซต์ทางการ
# ไฮโซสะออน
ไฮโซสะออน
เป็นละครโทรทัศน์แนวโรแมนติกดราม่า คอมเมดี้เรื่องย่อละคร โฮโซสะออน (พ.ศ. 2561)ไทยรัฐผลิตโดย บริษัท มีเดียซีน จำกัด เป็นบทประพันธ์ของ : หัสวีร์ เป็นบทโทรทัศน์ : เฟื่องฟ้า กำกับการแสดงโดย พุฒิพงศ์ พรหมสาขา ณ สกลนคร  นำแสดงโดย อาภา ภาวิไล,หัสวีร์ ภัคพงษ์ไพศาล,อังคณา วรรัตนาชัย,ปริศญา คูหามุข,ณัฐชนน ภูวนนท์,สันติราษฎร์ กุลนพเกียรติ,ปิยะมาศ โมนยะกุล,ณหทัย พิจิตรา,นุศรา ประวันณา,เอก โอรี และนักแสดงอีกมากมาย ออกอากาศทาง ช่อง 7 เอชดี เริ่มเสนอตอนแรกวันพฤหัสบดี ที่ 1 พฤศจิกายน พ.ศ. 2561ไฮโซสะออน ลงจอตอนแรกเรตติ้งพุ่ง! แจ้งเกิด 'เข้ม-หัสวีร์' หล่อ แซ่บ ถูกใจไทยรัฐและออกอากาศตอนสุดท้ายถึงวันที่ 19 ธันวาคม พ.ศ. 2561 ออกอากาศทุกวันจันทร์ - วันพฤหัสบดี  เวลา 18.50 น. วันศุกร์ เวลา 18.30. น.‘เข้ม’ปลื้ม‘ไฮโซสะออน’ดัง ละครเรตติ้งดี-แง้มได้‘แม็กกี้’ชี้แนะข่าวสดต่อจากละคร ชะชะช่า ท้ารัก“จำอ้ายได้บ่” เพลงประกอบละคร “ไฮโซสะออน” สุดปัง!! tvpoolonline.com

 นักแสดง
 บทบาท รายชื่อนักแสดง ออกอากาศ  ช่อง 7 เอชดีวันออกอากาศ  ทุกวันจันทร์-พฤหัสบดี เวลา 18.50 น.และ วันศุกร์  เวลา 18.30 น. ผู้ผลิต  บริษัท มีเดียซีน จำกัด ผู้จัดละคร  เขตต์ ฐานทัพ บทประพันธ์  หัสวีร์ บทโทรทัศน์  เฟื่องฟ้า กำกับการแสดง  พุฒิพงศ์ พรหมสาขา ณ สกลนคร บทบาท  นักแสดงหลัก เมริศา พิพัฒนาดาว (เมรี่)  อาภา ภาวิไล ไอดิน  หัสวีร์ ภัคพงษ์ไพศาล น้ำทอง  อังคณา วรรัตนาชัย หม่อมหลวงนพคุณ ศิริโยธา  สันติราษฎร์ กุลนพเกียรติ มยุรี  ปริศญา คูหามุข วีระ  ณัฐชนน ภูวนนท์ พาสกร โอชยานนท์ (พาส)  ปิติพน พรตรีสัตย์ แคทรียา  ปริตา ไชยรักษ์ สุธน  สุรเกียรติ บุนนาค บทบาท  นักแสดงสมทบ คุณย่าแสงระวี พิพัฒนาดาว (ย่าของเมริศา)  ปิยะมาศ โมนยะกุล ธารทิพย์   ณหทัย พิจิตรา ชนินทร์ พิพัฒนาดาว (พ่อของเมริศา) เอก โอรี พิณทา พิพัฒนาดาว (แม่ของเมริศา) นุศรา ประวันณา เพิ่มรัตน์  ปราบ ยุทธพิชัย ดาวใจ (พี่สาวของไอดิน)  น้ำทิพย์ เสียมทอง ชัชวาล (พ่อของสุธน)  เวนย์ ฟอลโคเนอร์ชมพู่  ภณิตา สิงห์ณรงค์ เจ๊แหวว ราตรี วิทวัส  นกเหยี่ยว  เฉลิมศักดิ์ แย้มขะมัง หญิงโฉม  เขมิกา สุขประสงค์ดี เอ๊ดดี้  ธีระพล หอมจม น้าห้อย (พ่อของชมพู่)  กล้วย เชิญยิ้มหลุยส์ มงคล สะอาดบุญญพัฒน์ กระปอม  พรสวรรค์ สุขจิตร เมริศา พิพัฒนาดาว (เมรี่) (วัยเด็ก)  ด.ญ. สุภาภัสสร์ ผลเจริญรัตน์ ไอดิน (วัยเด็ก)  ด.ช. ธีระภพ ทรงวาจา หนูเล็ก (ลูกสาวไอดิน) ด.ญ.รุ่งรดา รุ่งลิขิตเจริญ

 เพลงประกอบละคร 
จำอ้ายได้บ่ ขับร้องโดย แซ็ค ชุมแพ

ถอดดีไหม ขับร้องโดย บล วงบาลามี
# น้ำมันโฮโฮบา
น้ำมันโฮโฮบา  เป็นน้ำมันที่ได้จากเมล็ดต้นโฮโฮบา (Simmondsia chinensis) เป็นไม้พุ่มที่มีถิ่นกำเนิดทางตอนใต้ของรัฐแอริโซนาและรัฐแคลิฟอร์เนีย และตะวันตกเฉียงเหนือของประเทศเม็กซิโก น้ำมันโฮโฮบาที่ไม่ผ่านการกลั่นจะมีสีเหลืองทอง มีกลิ่นคล้ายถั่ว เมื่อผ่านการกลั่นจะไม่มีสี ไม่มีกลิ่น มีจุดหลอมเหลวประมาณ 10 °ซ. จุดเดือดที่ประมาณ 225 °ซ. และจุดวาบไฟที่ประมาณ 290 °ซ.

น้ำมันโฮโฮบามีองค์ประกอบทางเคมีหลากหลาย มีกรด 11-ไอโคซีโนอิกปริมาณสูง (70%) และมีกรดอีรูซิกและกรดโอเลอิก น้ำมันโฮโฮบามีค่าไอโอดีนประมาณ 80 และมีค่าดัชนีความเสถียรออกซิเดชันประมาณ 60 ซึ่งหมายความว่าสามารถเก็บไว้ได้นาน เนื่องจากในน้ำมันมีปริมาณไตรกลีเซอไรด์น้อย

น้ำมันโฮโฮบานิยมใช้เป็นส่วนผสมในเครื่องสำอาง เช่น แชมพู ครีมนวดผม โลชัน มอยส์เจอไรเซอร์ น้ำมันโฮโฮบาสามารถรับประทานได้ แต่ไม่ให้พลังงานเนื่องจากร่างกายไม่สามารถย่อยได้และอาจก่อให้เกิดภาวะมีไขมันในอุจจาระมากเกิน (steatorrhea) มีงานวิจัยรายงานว่าน้ำมันโฮโฮบามีคุณสมบัติต้านเชื้อจุลินทรีย์ และมีการศึกษาเพื่อพัฒนาเป็นไบโอดีเซล
# วิกซ์ แอลอาร์
วิกซ์ แอลอาร์ (อังกฤษ:VIXX LR;เกาหลี:빅스LR) เป็นยูนิตย่อยของวิกซ์ ประกอบด้วยสมาชิก 2 คนคือ เลโอ และ ราวี ก่อตั้งโดยเจลลีฟิชเอนเตอร์เทนเมนต์ เปิดตัวครั้งแรกเมื่อวันที่ 17 สิงหาคม 2015 กับมินิอัลบั้ม Beautiful Liar ชื่อ VIXX LR มาจาก Vixx เป็นชื่อวงและ LR มาจาก Leo & Ravi

สมาชิก
 ชื่อในการแสดง ชื่อเกิด วันเกิด ตำแหน่ง สัญชาติ สถานที่เกิด ไทย โรมัน ฮันกึล  ไทย โรมัน ฮันกึล เลโอ Leo 레오 จอง แทคอุน Jung Taek-woon 정택운  หัวหน้ายูนิต, นักร้องเสียงหลัก   โซล เกาหลีใต้ ราวี Ravi 라비 คิม วอนชิก Kim Won-sik 김원식   แร็ปเปอร์หลัก, นักเต้นนำ โซล เกาหลีใต้
# วอลเลย์บอลชายชิงแชมป์ยุโรป 2019 รอบคัดเลือก
การแข่งขันวอลเลย์บอลชายชิงแชมป์ยุโรป 2019 รอบคัดเลือก เป็นการแข่งขันวอลเลย์บอลชายรอบคัดเลือกของทวีปยุโรปซึ่งจัดโดยสมาพันธ์วอลเลย์บอลยุโรป (ซีอีวี) เพื่อคัดเลือกทีมเข้าแข่งขันวอลเลย์บอลชายชิงแชมป์ยุโรป 2019 มีกำหนดจัดขึ้นตั้งแต่วันที่ 15 สิงหาคม ค.ศ 2018 ถึง 9 มกราคม ค.ศ 2019

สำหรับทีมที่เข้าร่วมแข่งขันมีทั้งหมด 26 ทีม และจะมีทีม 12 ทีมที่ผ่านการคัดเลือกเข้าสู่รอบสุดท้าย โดยทีมที่จะผ่านการคัดเลือกคือทีมชนะเลิศของแต่ละกลุ่มและทีมอันดับสองที่ดีที่สุด

ทีมที่ผ่านการคัดเลือก

 ทีมที่ผ่านการคัดเลือกโดยตรง 
ทีมประเทศเจ้าภาพและทีมอันดับที่ดีที่สุดจากวอลเลย์บอลชายชิงแชมป์ยุโรป 2017 รวมทั้งหมด 12 ทีม จะผ่านการคัดเลือกโดยตรงสำหรับวอลเลย์บอลชายชิงแชมป์ยุโรป 2017
อันดับทีม45678910111213141516
 ผ่านการคัดเลือกเข้าสู่ชิงแชมป์ยุโรป 2019 ผ่านการคัดเลือกในฐานะเจ้าภาพชิงแชมป์ยุโรป 2019

รอบคัดเลือก
 เวลาการแข่งขันในท้องถิ่น
 ทีมที่ชนะเลิศของแต่ละกลุ่มและทีมอันดับสองที่ดีที่สุดทั้งหมด 5 ทีมจะผ่านคัดเลือกเข้าสู่การแข่งขันชิงแชมป์ยุโรป 2019

 ผ่านการคัดเลือกเข้าสู่ชิงแชมป์ยุโรป 2019

กลุ่มเอ

|}

|}

กลุ่มบี

|}

|}

กลุ่มซี

|}

|}

กลุ่มดี

|}

|}

กลุ่มอี

|}

|}

กลุ่มเอฟ

|}

|}

กลุ่มจี

|}

|}

ตารางคะแนนทีมอันดับสองที่ดีที่สุด
ทีมอันดับสองที่ดีที่สุดทั้งหมด 5 ทีมจะผ่านคัดเลือกเข้าสู่การแข่งขันชิงแชมป์ยุโรป 2019.

|}

ดูเพิ่ม
 วอลเลย์บอลชายชิงแชมป์ยุโรป 2019
 วอลเลย์บอลหญิงชิงแชมป์ยุโรป 2019
 วอลเลย์บอลหญิงชิงแชมป์ยุโรป 2019 รอบคัดเลือก
# น้ำมันอาร์แกน
น้ำมันอาร์แกน  เป็นน้ำมันที่ได้จากเมล็ดต้นอาร์แกน (Argania spinosa) เป็นไม้ต้นที่พบเฉพาะในประเทศโมร็อกโก น้ำมันอาร์แกนมีลักษณะเป็นของเหลวสีเหลืองอ่อนถึงใส ไม่มีกลิ่น มีจุดหลอมเหลวประมาณ 100 °ซ. และจุดวาบไฟที่ประมาณ 300 °ซ. น้ำมันอาร์แกนประกอบไปด้วยไขมันอิ่มตัวและไม่อิ่มตัว โดยไขมันไม่อิ่มตัวที่พบมากที่สุดคือกรดโอเลอิกและกรดลิโนเลอิก ในขณะที่ไขมันอิ่มตัวที่พบมากที่สุดคือกรดปาลมิติก

วิธีดั้งเดิมในการสกัดน้ำมันอาร์แกนของชาวโมร็อกโกจะเริ่มจากขูดเนื้อผลออกหลังนำไปตากแห้ง หรือบางครั้งให้แพะกินเนื้อผลแล้วค่อยเก็บเมล็ด จากนั้นจะบีบเมล็ดให้แตกเพื่อนำเนื้อในมาใช้ การผลิตน้ำมันอาร์แกนเพื่อใช้ประกอบอาหารจะมีกระบวนการเพิ่มเติมคือนำเนื้อในไปคั่วเพื่อให้ได้กลิ่นถั่ว ในขณะที่น้ำมันอาร์แกนสำหรับผสมในเครื่องสำอางจะไม่มีการคั่ว

น้ำมันอาร์แกนนิยมใช้เป็นส่วนประกอบในเครื่องสำอาง เนื่องจากอุดมไปด้วยวิตามินอี ซึ่งมีคุณสมบัติเป็นสารต้านอนุมูลอิสระและช่วยบำรุงผิวและเส้นผม ในน้ำมันอาร์แกนมีกรดโอเลอิกและกรดลิโนเลอิก ซึ่งเป็นแหล่งของกรดไขมันโอเมกา-9 และกรดไขมันโอเมกา-6 ตามลำดับ โดยกรดไขมันสองชนิดนี้ช่วยลดระดับคอเลสเตอรอลในเลือดและความเสี่ยงเป็นโรคหลอดเลือดหัวใจ
# ทางหลวงแผ่นดินหมายเลข 1068
ทางหลวงแผ่นดินหมายเลข 1068 (สายคลองคะเชนทร์ - ไผ่ท่าโพ) เป็นทางหลวงแผ่นดินในจังหวัดพิจิตร เชื่อมต่อการจราจรระหว่างอำเภอเมืองพิจิตร กับอำเภอโพธิ์ประทับช้าง ให้สามารถเดินทางได้อย่างสะดวกและรวดเร็วยิ่งขึ้น และเป็นเส้นทางที่ส่งเสริมการท่องเที่ยว เนื่องจากสามารถไปสู่แหล่งท่องเที่ยวของจังหวัดพิจิตร ได้แก่ วัดโรงช้าง อุทยานเมืองเก่า บึงสีไฟ วัดโพธิ์ประทับช้าง เป็นต้น ระยะทางตลอดสาย 25.178 กิโลเมตร

 รายละเอียดของเส้นทาง 
ทางหลวงแผ่นดินหมายเลข 1068 มีจุดเริ่มต้นที่แยกทางหลวงแผ่นดินหมายเลข 115 ที่แยกคลองคะเชนทร์ ตำบลคลองคะเชนทร์ อำเภอเมืองพิจิตร โดยแนวเส้นทางมุ่งหน้าลงไปทางทิศใต้ ตัดกับทางหลวงแผ่นดินหมายเลข 111 (ทางเลี่ยงเมืองพิจิตร) ที่แยกคลองคะเชนทร์ใต้ ซึ่งแนวเส้นทางดังกล่าวนั้นขนานกับแม่น้ำพิจิตรสายเก่า จะสังเกตได้ว่าแนวเส้นทางนี้มีทางโค้งเป็นจำนวนมาก จากนั้นผ่านวัดโรงช้าง และอุทยานเมืองเก่า (สวนรุกขชาติกาญจนกุมาร) ซึ่งเป็นสถานที่สำคัญของจังหวัดพิจิตร จากนั้นผ่านสามแยกเมืองเก่า โดยมีทางหลวงชนบท พจ.4014 แยกไปทางทิศตะวันออกเฉียงเหนือไปสู่บึงสีไฟ ซึ่งเป็นสถานที่สำคัญของจังหวัดพิจิตรเช่นเดียวกัน จากนั้นผ่านบริเวณบ้านท่าข่อย ซึ่งเป็นแหล่งเพาะปลูกส้มโอของจังหวัด จากนั้นเข้าสู่เขตอำเภอโพธิ์ประทับช้าง ผ่านสามแยกบ้านวังจิก โดยแนวเส้นทางจะเลี้ยวไปทางทิศใต้ และมีทางหลวงแผ่นดินหมายเลข 1276 แยกออกไปทางทิศตะวันตก เพื่อไปบรรจบกับทางหลวงแผ่นดินหมายเลข 117 บริเวณสี่แยกบ้านหนองหัวปลวก จากนั้นผ่านบริเวณสามแยกโพธิ์ประทับช้าง โดยมีทางหลวงแผ่นดินหมายเลข 1300 แยกออกไปทางทิศตะวันออก เพื่อไปวัดโพธิ์ประทับช้าง และไปบรรจบทางหลวงแผ่นดินหมายเลข 113 บริเวณสามแยกบ้านฆะมัง จากนั้นเข้าสู่เขตเทศบาลตำบลโพธิ์ประทับช้าง ข้ามสะพานข้ามแม่น้ำยม บริเวณวัดท่าบัวทอง และสิ้นสุดสายทางที่สามแยกบ้านไผ่ท่าโพ ที่ กม. 25+178 โดยบรรจบกับทางหลวงแผ่นดินหมายเลข 1070 รวมระยะทางตลอดสายทั้งสิ้น 25.178 กิโลเมตร
 การแบ่งตอนควบคุม 
ทางหลวงแผ่นดินหมายเลข 1068 แบ่งเขตการควบคุมออกเป็น 2 ตอน ได้แก่
 ตอน  ชื่อตอน หลัก กม.  ระยะทาง (กม.) หมวดทางหลวง แขวงทางหลวง0101 คลองคะเชนทร์ - โพธิ์ประทับช้าง 0+000 - 19+800 19.800 พิจิตร พิจิตร0102 โพธิ์ประทับช้าง - ไผ่ท่าโพ 19+800 - 25+178 5.378 ตะพานหิน พิจิตร

รายชื่อทางแยก

 แหล่งข้อมูลอื่น 
 ระบบสารสนเทศโครงข่ายทางหลวง 

1068
4-1068
หมวดหมู่:ถนนในจังหวัดพิจิตร
# เจ้าชายอ็อยเกนแห่งบาวาเรีย
เจ้าชายอ็อยเกนแห่งบาวาเรีย (16 กรกฎาคม ค.ศ. 1925 – 1 มกราคม ค.ศ. 1997) เป็นสมาชิกพระราชวงศ์บาวาเรียแห่งราชวงศ์วิทเทิลส์บัค

 พระประวัติ 
เจ้าชายอ็อยเกนประสูติที่มิวนิก เป็นพระโอรสพระองค์เล็กในเจ้าชายค็อนราทแห่งบาวาเรียและเจ้าหญิงมารีอา บอนน์แห่งซาวอย-เจนัว เป็นพระนัดดาในเจ้าชายตอมมาโซ ดยุกแห่งเจนัว มีพระเชษฐภินีร่วมพระอุทร 1 พระองค์คือ
เจ้าหญิงอามาลี อีซาเบ็ลลาแห่งบาวาเรีย

 เสกสมรส 
พระองค์ทรงเสกสมรสกับเคาน์เตสเฮเลเนอ ฟ็อน เคเวินฮึลเลอร์-แม็ทซ์ เมื่อวันที่ 16 พฤศจิกายน ค.ศ. 1970 ซึ่งพระชายาของพระองค์นั้นทรงเป็นอดีตพระชายาของเจ้าชายค็อนสตันทีนแห่งบาวาเรีย แต่เมื่อเจ้าชายค็อนสตันทีนสิ้นพระชนม์ลง เคาน์เตสเฮเลนจึงมาเสกสมรสกับพระองค์ ทั้ง 2 ไม่มีพระบุตรด้วยกัน แต่เคาน์เตสเฮเลเนอมีพระธิดาร่วมกับเจ้าชายค็อนสตันทีนมาก่อน 1 พระองค์
# การกลับมาระบาดของโรคหัดในสหรัฐ
มีประกาศว่า โรคหัดหมดไปจากสหรัฐเมื่อ ค.ศ. 2000 เพราะความสำเร็จในการให้วัคซีนเสริมภูมิคุ้มกัน อย่างไรก็ดี นักท่องเที่ยวยังคงนำโรคนี้กลับเข้ามาในประเทศ และในช่วงไม่กี่ปีที่ผ่านมา แนวคิดต่อต้านวัคซีนเริ่มแพร่หลายมากขึ้น เป็นเหตุให้โรคหัดกลับมาระบาดอีกครั้ง 
อ้างอิง
# วันชัย ปริญญาศิริ
วันชัย ปริญญาศิริ (เกิด 15 ตุลาคม พ.ศ. 2500) นายกเทศมนตรีนครสงขลา อดีตสมาชิกสภาผู้แทนราษฎรจังหวัดสงขลา 1 สมัย

 ประวัติ 
วันชัย เกิดเมื่อวันที่ 15 ตุลาคม พ.ศ. 2500 เป็นบุตรนายบุญสุข นางเตือนใจ ปริญญาศิริ ด้านครอบครัวสมรสกับนางสยมพร ปริญญาศิริ มีบุตรสาว 1 คน

สำเร็จการศึกษาระดับปริญญาตรี ศิลปศาสตรบัณฑิต สาขารัฐศาสตร์ จากมหาวิทยาลัยรามคำแหงนายวันชัย ปริญญาศิริ

 งานการเมือง 
วันชัย เคยดำรงตำแหน่งทางการเมืองท้องถิ่น ได้แก่ สมาชิกสภาจังหวัด และประธานสภาองค์การบริหารส่วนจังหวัดสงขลา ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2562 สังกัดพรรคพลังประชารัฐ ต่อมาในเดือนตุลาคม พ.ศ. 2565 เขาได้ลาออกจากการเป็นสมาชิกสภาผู้แทนราษฎรจังหวัดสงขลา"วันชัย" อดีต สส.สงขลา พปชร.สมัครเลือกตั้ง นายกเทศมนตรีนครสงขลา แล้ว และได้รับเลือกตั้งเป็นนายกเทศมนตรีนครสงขลาในเดือนต่อมาวันชัย ปริญญาศิริ ชนะเลือกตั้งซ่อมนายกเทศมนตรีนครสงขลา

 สมาชิกสภาผู้แทนราษฎร 
วันชัย ปริญญาศิริ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสงขลา สังกัดพรรคพลังประชารัฐ

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๗, ๑๓ สิงหาคม ๒๕๖๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๔, เล่ม ๑๓๙ ตอนพิเศษ ๑ ข หน้า ๓, ๑๔ กุมภาพันธ์ ๒๕๖๕
# แยก ณ ระนอง
แยก ณ ระนอง (อังกฤษ: Na Ranong Square) เป็นห้าแยกจุดตัดระหว่างถนนรัชดาภิเษก, ถนนพระรามที่ 3, ถนนสุนทรโกษา และถนน ณ ระนอง ในพื้นที่แขวงคลองเตย เขตคลองเตย กรุงเทพมหานคร

 รูปแบบของทางแยก 

 สะพานข้ามทางแยกในแนวถนนพระรามที่ 3 และถนนรัชดาภิเษก ต่อเนื่องไปยังแยกพระรามที่ 4 (มีการปิดปรับปรุงตั้งแต่วันที่ 17 เมษายน พ.ศ. 2562 เพื่อขยายตัวสะพานไปลงบริเวณโรงเรียนนนทรีวิทยา17 เม.ย.62 เริ่มปิดสะพานข้ามแยก ณ ระนอง 2 ปี ขึ้นลงไม่ได้ทั้ง ถ.รัชดาฯ และพระราม3เห็นเพจสำนักการโยธา กทม. แชร์โครงการนี้ เป็นการรื้อทำใหม่สะพานช่วง แยก ณ ระนอง ทางรถไฟสถานีแม่น้ำ  (กลับมาเปิดให้บริการอีกครั้งเมื่อวันที่ 11 ตุลาคม พ.ศ. 2565 (สะพานข้ามถนนเชิ้อเพลิง) และ 1 มิถุนายน พ.ศ. 2566 (สะพานหลัก))
 สะพานเลี้ยวขวาจากถนนพระรามที่ 3 ไปถนนสุนทรโกษา มุ่งหน้าแยกศุลกากร (มีการปิดเพื่อก่อสร้างคานสะพานหลักตั้งแต่วันที่ 16 มกราคม พ.ศ. 2565 และกลับมาเปิดการจราจรบางส่วนอีกครั้งเมื่อวันที่ 1 สิงหาคม (ทางขึ้นสะพานมุ่งหน้าเข้าถนนสุนทรโกษา))
 ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
 สัญญาณไฟจราจรของรถในถนนระดับดินที่ต้องการตรงไป เลี้ยวขวา และเลี้ยวซ้าย (เฉพาะจากถนนสุนทรโกษาฝั่งแยกศุลกากร เข้าถนน ณ ระนอง และถนนพระรามที่ 3)

 สถานที่สำคัญบริเวณทางแยก 
 โรงเรียนนนทรีวิทยา
 ตลาดปีนัง
 โรงเรียนพระหฤทัยคอนแวนต์
 อาคารล็อกซเล่ย์
 ศูนย์การประชุมแห่งชาติสิริกิติ์
# ฟอสฟอเรสเซนซ์
ฟอสฟอเรสเซนซ์  คือการเปล่งแสงของวัตถุคล้ายกับฟลูออเรสเซนซ์ วัตถุฟอสฟอเรสเซนซ์จะไม่เปล่งแสงทันทีหลังจากดูดซับแสงเข้ามาแต่จะค่อยๆปล่อยแสงออกมา การปล่อยแสงที่ช้าลงนั้นเกิดจากกระบวนการณ์ต้องห้าม (Forbidden mechanism) ของการเปลี่ยนแปลงระดับพลังงานในกลศาสตร์ควอนตัม การเปลี่ยนแปลงเหล่านี่จะเกิดได้ช้ามากในวัสดุบางชนิด รังสีที่ถูกปล่อยออกมาจะมีความเข้มต่ำแต่จะปล่อยอย่างต่อเนื่องเป็นเวลาหลายชั่วโมงหลังจากถูกกระตุ้น 

ตัวอย่างของวัตถุฟอสฟอเรสเซนซ์ในชีวิตประจำวันคือพวกของเล่น สติกเกอร์ สี และ เข็มนาฬิกา ที่เรืองแสงได้ในความมืด หลังจากดูดซับแสงอาทิตย์หรือแสงจากหลอดไฟ การเรืองแสงจะค่อยๆเลือนหายไปในไม่กี่นาทีหรือชั่วโมงในที่มืดKarl A. Franz, Wolfgang G. Kehr, Alfred Siggel, Jürgen Wieczoreck, and Waldemar Adam "Luminescent Materials" in Ullmann's Encyclopedia of Industrial Chemistry 2002, Wiley-VCH, Weinheim.  

การศึกษาวัสดุฟอสฟอเรสเซนซ์นั้นนำไปสู้การค้นพบกัมมันตภาพรังสีใน ค.ศ. 1986

 คำอธิบาย 

 ทั่วไป 
thumb|300px|แผนผังพลังงานของการเกิดฟอสฟอเรซเซนซ์ โมเลกุล A ถูกกระตุ้นมาอยู่ในสถานะกระตุ้นซิงเลต (1A*) และข้ามมาที่สถานะทริปเลต (3A) แล้วจึงคายหลังงานโดยการปล่อยแสงออกมาลงมาที่สถานะพื้น (ground state) ในขณะที่การคายพลังงานแบบฟลูออเรซเซนซ์ โมเลกุลในสถานะกระตุ้นจะคายพลังงานลงมาสถานะพื้นโดยตรง
โดยทั่วไปฟอสฟอเรสเซนซ์คือกระบวนการที่พลังงานทีถูกดูดซับโดยสสารนั้นถูกปล่อยออกมาอย่างช้าๆในรูปแบบของแสง ในบางกรณีก็จะทำให้เกิดการเรืองแสงในที่มืดได้โดยวัสดุนั่นจะสะสมพลังงานจากการรับแสงแล้วค่อยๆออกมาพลังงานออกมาในรูปแบบของแสงที่มองเห็นได้

 ในกลศาสตร์ควอนตัม 
thumb|หลังจากอิเล็กตรอนดูดซับโฟตอนพลังงานสูงแล้ว มันอาจจะคายพลังงานโดยการสั่นและเปลี่ยนสถานะสปินของมัน ระบบจะสั่นและเปลี่ยนสถานะสปินไปเรือยๆจนสามารถปล่อยโฟตอนเพื่อคายพลังงานออกมาได้ |430x430px

ในปรากฏการณ์เปล่งแสงส่วนใหญ่ สารเคมีจะดูดซับและปล่อยอนุภาคโฟตอนในช่วงเวลาสั้นๆในหลัก 10 นาโนวินาที ซึ่งกระบวนการดูดและคายแสงในเวลาอันรวดเร็วเช่นนี้จะเกิดได้ก็ต่อเมื่อพลังงานของโฟตอนนั้นพอดีกับระดับพลังงานทำให้สสารนั้นสามารถคายพลังงานมาสถานะพิ้นได้ ในกรณีพิเศษของสารฟอสฟอเรสเซนซ์อิเล็กตรอนที่ดูดพลังงานโฟตอนเข้ามาจะข้ามไปในสถานะอื่นที่มีสปินสูงขึ้น โดยมักจะเปลี่ยนจากสถานะดั้งเดิมที่เป็นแบบซิงเลตไปเป็นทริปเลต ผลที่ตามมาก็คืออิเล็กตรอนในสถานะกระต้นจะติดอยู่ในสถานะทริปเลตที่จะสามารถคายพลังงานได้ผ่านกระบวนการต้องห้าม (forbidden mechanism) เท่านั่นเพราะ กระบวนการนี้ตามหลักแล้วไม่สามารถเกิดขึ้นได้แต่ในกลศาสตร์ควอนตัมนั้นมันสามารถเกิดขึ้นได้แต่ใช้พลังงานสูงกว่าจึงเกิดขึ้นได้ช้ากว่ามาก สารฟอสฟอเรสเซนซ์ส่วนใหญ่จะคายพลังงานออกมาได้ค่อนข้างเร็วโดยอิเล็ดตรอนจะอยู่ในสถานะทริปเลตประมาณมิลลิวินาที แต่สารบางชนิดมีช่วงชีวิตของสถานะทริปเลตได้หลายนาทีหรือชั่วโมงทำให้สามารถใช้สารพวกนี้ในการกักเก็บพลังงานแสงในรูปของอิเล็กตรอนที่ถูกกระตุ้นซึ่งจะคายพลังงานออกมาช้าๆ
สารเหล่านี้นำมาทำเป็นวัสดุเรืองแสงได้ถ้าแสงถูกปล่อยออกมาในปริมาณมากพอ

 สมการ 

โดยที่ S คือสถานะซิงเลต และ T คือสถานะทริปเลต ตัวห้อยบอกถึงสถานะพลังงาน (0 คือสถานะพิ้น และ 1 คือสถานะกระตุ้น) กระบวนการนี้อาจจะเกิดขึ้นได้ในระดับพลังงานที่สูงกว่าแต่เพื่อความเรียบง่ายจึงเขียนแค่สถานะของระดับพลังงานแรก
# แยกอโศก-เพชรบุรี
แยกอโศก-เพชรบุรี เป็นสี่แยกที่เป็นจุดตัดกันระหว่างถนนเพชรบุรี ถนนอโศกมนตรี และถนนอโศก-ดินแดง ในท้องที่แขวงมักกะสัน เขตราชเทวี กรุงเทพมหานคร

โดยในแนวถนนเพชรบุรี จะมีสะพานข้ามแยกโครงเหล็กขนาด 2 ช่องจราจร ซึ่งมีอายุการใช้งานมากกว่า 40 ปี จึงมีการปิดปรับปรุงสะพานครั้งใหญ่ เพื่อเพิ่มความแข็งแรงให้กับตัวสะพาน และเพื่อให้รองรับน้ำหนักของรถบรรทุกขนาดใหญ่ได้ โดยปิดปรับปรุงสะพานตั้งแต่วันที่ 9 มีนาคม ถึงวันที่ 4 กันยายน พ.ศ. 2562กทม.ปิดปรับปรุงสะพานข้ามแยกอโศก 6 เดือน 9 มี.ค.-4 ก.ย.62

 สถานที่สำคัญบริเวณทางแยก 

 สถานีเพชรบุรี ของรถไฟฟ้ามหานคร สายเฉลิมรัชมงคล
 สถานีมักกะสัน ของรถไฟฟ้าเชื่อมท่าอากาศยานสุวรรณภูมิ
 ป้ายหยุดรถอโศก ของทางรถไฟสายตะวันออก
 ท่าเรืออโศก ของเรือโดยสารคลองแสนแสบ
 โรงเรียนเซนต์ดอมินิก
 วิทยาลัยดอนบอสโก
 สิงห์ คอมเพล็กซ์
 อาคารรสา ทู
 มหาวิทยาลัยศรีนครินทรวิโรฒ
# โอสการ์ อาเรียส ซันเชซ
โอสการ์ อาเรียส ซันเชซ (เกิดวันที่ 13 กันยายน พ.ศ. 2483) เป็นประธานาธิบดีคอสตาริการะหว่าง พ.ศ. 2529–2533
และระหว่าง พ.ศ. 2549–2553 เขาได้รับรางวัลโนเบลสาขาสันติภาพใน พ.ศ. 2530 จากความพยายามที่จะยุติวิกฤตการณ์อเมริกากลาง